पाएं अपने शहर की ताज़ा ख़बरें और फ्री ई-पेपरडाउनलोड करें
बुंदेलखंड मेडिकल कॉलेज में शुक्रवार को 20 मरीजों ने इलाज के दौरान दम तोड़ दिया। इनमें आठ की रिपोर्ट कोरोना पॉजिटिव बताई जा रही है। इन्हें मिलाकर सागर में कुल संक्रमित मरीजों की मौत का आंकड़ा 300 के पार यानी 305 पर पहुंच गया है। इनमें 150 संक्रमित मरीजों की मौत पिछले दो माह के भीतर हुई है।
जानकारी के अनुसार बीएमसी में दम तोड़ने वाले संक्रमित मरीजों में गढ़ाकोटा निवासी 50 वर्षीय महिला, ग्राम उमरा में 60 वर्षीय पुरूष, सिंधी कैंप सुभाष नगर निवासी 65 वर्षीय पुरूष, बंडा निवासी 80 वर्षीय पुरूष, भाग्योदय के पास अशोका गार्डन कॉलोनी निवासी 87 वर्षीय पुरूष व सागर निवासी 3 अन्य मरीजों की मौत हो गई।
जिले में मिले 153 नए संक्रमित
बुंदेलखंड मेडिकल कॉलेज की वायरोलॉजी लैब से शुक्रवार को 153 नए संक्रमित मरीजों की पुष्टि हुई है। जिसके बाद जिले में संक्रमित मरीजों का आंकड़ा 13264 पहुंच गया है। पिछले 7 दिन के भीतर 1544 नए संक्रमित मिले हैं। जानकारी के अनुसार शुक्रवार को अजमानी कॉम्पलेक्स में एक ही परिवार के तीन लोग संक्रमित मिले हैं।
इसके अलावा लक्ष्मीपुरा वार्ड में 65 वर्षीय पुरूष, मकरोनिया में 52 वर्षीय पुरूष, नीलकंठ कॉलोनी में 82 वर्षीय महिला, पटकुई में 62 वर्षीय पुरूष, नरयावली में 55 वर्षीय पुरूष, पंतनगर वार्ड नवकार कॉलोनी में 71 वर्षीय महिला, आचार्य विद्यासागर कॉलोनी में 65 वर्षीय पुरूष की जांच रिपोर्ट पॉजिटिव आई है। वहीं मकरोनिया में एक बार फिर करीब एक दर्जन संक्रमित मरीज सामने आए हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn